Ericu950/Stoicheia-meter-silver huggingface dataset:
συντελεσθέντων δὲ τούτων ὕπατος ἀποδειχθεὶς τὸ τέταρτον εἰς Ἰβηρίαν ἐστράτευσεν ἐπὶ τοὺς Πομπηΐου παῖδας , νέους μὲν ὄντας ἔτι , θαυμαστὴν δὲ τῷ πλήθει στρατιὰν συνειλοχότας καὶ τόλμαν ἀποδεικνυμένους ἀξιόχρεων πρὸς ἡγεμονίαν , ὥστε κίνδυνον τῷ Καίσαρι περιστῆσαι τὸν ἔσχατον .
ἡ δὲ μεγάλη μάχη περὶ πόλιν συνέστη Μοῦνδαν , ἐν ᾗ Καῖσαρ ἐκθλιβομένους ὁρῶν τοὺς ἑαυτοῦ καὶ κακῶς ἀντέχοντας ἐβόα , διὰ τῶν ὅπλων καὶ τῶν τάξεων διαθέων , εἰ μηδὲν αἰδοῦνται λαβόντες αὐτὸν ἐγχειρίσαι τοῖς παιδαρίοις .
μόλις δὲ προθυμίᾳ πολλῇ τοὺς πολεμίους ὠσάμενος ἐκείνων μὲν ὑπὲρ τρισμυρίους διέφθειρε , τῶν δὲ αὐτοῦ χιλίους ἀπώλεσε τοὺς ἀρίστους .
ἀπιὼν δὲ μετὰ τὴν μάχην πρὸς τοὺς φίλους εἶπεν ὡς πολλάκις μὲν ἀγωνίσαιτο περὶ νίκης , νῦν δὲ πρῶτον περὶ ψυχῆς 0 .
ταύτην τὴν μάχην ἐνίκησε τῇ τῶν Διονυσίων ἑορτῇ , καθ ἣν λέγεται καὶ Πομπήϊος Μᾶγνος ἐπὶ τὸν πόλεμον ἐξελθεῖν διὰ μέσου δὲ χρόνος ἐνιαυτῶν τεσσάρων διῆλθε , τῶν δὲ Πομπηΐου παίδων ὁ μὲν νεώτερος διέφυγε , τοῦ δὲ πρεσβυτέρου μεθ ἡμέρας ὀλίγας Δείδιος ἀνήνεγκε τὴν κεφαλήν .
τοῦτον ἔσχατον Καῖσαρ ἐπολέμησε τὸν πόλεμον ὁ δὲ ἀπ αὐτοῦ καταχθεὶς θρίαμβος ὡς οὐδὲν ἄλλο Ῥωμαίους ἠνίασεν .
οὐ γὰρ ἀλλοφύλους ἡγεμόνας οὐ δὲ βαρβάρους βασιλεῖς κατηγωνισμένον , ἀνδρὸς δὲ Ῥωμαίων κρατίστου τύχαις κεχρημένου παῖδας καὶ γένος ἄρδην ἀνῃρηκότα ταῖς τῆς πατρίδος ἐπιπομπεύειν συμφοραῖς οὐ καλῶς εἶχεν , ἀγαλλόμενον ἐπὶ τούτοις ὧν μία καὶ πρὸς θεοὺς καὶ πρὸς ἀνθρώπους ἀπολογία τὸ μετ ἀνάγκης πεπρᾶχθαι , καὶ ταῦτα πρότερον μή τε ἄγγελον μή τε γράμματα δημοσίᾳ πέμψαντα περὶ νίκης ἀπὸ τῶν ἐμφυλίων πολέμων , ἀλλ ἀπωσάμενον αἰσχύνῃ τὴν δόξαν 0 .
οὐ μὴν ἀλλὰ καὶ πρὸς τὴν τύχην τοῦ ἀνδρὸς ἐγκεκλικότες καὶ δεδεγμένοι τὸν χαλινόν , καὶ τῶν ἐμφυλίων πολέμων καὶ κακῶν ἀναπνοὴν ἡγούμενοι τὴν μοναρχίαν , δικτάτορα μὲν αὐτόν ἀπέδειξαν διὰ βίου τοῦτο δ ἦν ὁμολογουμένη τυραννίς , τῷ ἀνυπευθύνῳ τῆς μοναρχίας τὸ ἀκατάπαυστον προσλαβούσης ·
τιμὰς δὲ τὰς πρώτας Κικέρωνος εἰς τὴν βουλὴν γράψαντος , ὧν ἁμῶς γέ πως ἀνθρώπινον ἦν τὸ μέγεθος , ἕτεροι προστιθέντες ὑπερβολὰς καὶ διαμιλλώμενοι πρὸς ἀλλήλους ἐξειργάσαντο καὶ τοῖς πρᾳοτάτοις ἐπαχθῆ τὸν ἄνδρα καὶ λυπηρὸν γενέσθαι διὰ τὸν ὄγκον καὶ τὴν ἀτοπίαν τῶν ψηφιζομένων , οἷς οὐδὲν ἧττον οἴονται συναγωνίσασθαι τῶν κολακευόντων Καίσαρα τοὺς μισοῦντας , ὅπως ὅτι πλείστας κατ αὐτοῦ προφάσεις ἔχωσι καὶ μετὰ μεγίστων ἐγκλημάτων ἐπιχειρεῖν δοκῶσιν .
ἐπεὶ τά γε ἄλλα , τῶν ἐμφυλίων αὐτῷ πολέμων πέρας ἐσχηκότων , ἀνέγκλητον ἑαυτὸν παρεῖχε ·
καὶ τό γε τῆς Ἐπιεικείας ἱερὸν οὐκ ἀπὸ τρόπου δοκοῦσι χαριστήριον ἐπὶ τῇ πρᾳότητι ψηφίσασθαι .
καὶ γὰρ ἀφῆκε πολλοὺς τῶν πεπολεμηκότων πρὸς αὐτόν , ἐνίοις δὲ καὶ ἀρχὰς καὶ τιμάς , ὡς Βρούτῳ καὶ Κασσίῳ , προσέθηκεν ἐστρατήγουν γὰρ ἀμφότεροι 0 .
καὶ τὰς Πομπηΐου καταβεβλημένας εἰκόνας οὐ περιεῖδεν , ἀλλ ἀνέστησεν , ἐφ ὧν καὶ Κικέρων εἶπεν ὅτι Καῖσαρ τοὺς Πομπηΐου στήσας ἀνδριάντας τοὺς ἰδίους ἔπηξε , τῶν δὲ φίλων ἀξιούντων αὐτὸν δορυφορεῖσθαι καὶ πολλῶν ἐπὶ τοῦτο παρεχόντων ἑαυτούς οὐχ ὑπέμεινεν , εἰπὼν ὡς βέλτιόν ἐστιν ἅπαξ ἀποθανεῖν ἢ ἀεὶ προσδοκᾶν 0 .
τὴν δ εὔνοιαν ὡς κάλλιστον ἅμα καὶ βεβαιότατον ἑαυτῷ περιβαλλόμενος φυλακτήριον , αὖθις ἀνελάμβανε τὸν δῆμον ἑστιάσεσι καὶ σιτηρεσίοις , τὸ δὲ στρατιωτικὸν ἀποικίαις , ὧν ἐπιφανέσταται Καρχηδὼν καὶ Κόρινθος ἦσαν , αἷς καὶ πρότερον τὴν ἅλωσιν καὶ τότε τὴν ἀνάληψιν ἅμα καὶ κατὰ τὸν αὐτὸν χρόνον ἀμφοτέραις γενέσθαι συνέτυχε .
τῶν δὲ δυνατῶν τοῖς μὲν ὑπατείας καὶ στρατηγίας εἰς τ οὐπιὸν ἐπηγγέλλετο , τοὺς δ ἄλλαις τισὶν ἐξουσίαις καὶ τιμαῖς παρεμυθεῖτο , πᾶσι δὲ ἐλπίζειν ἐνεδίδου , μνηστευόμενος ἄρχειν ἑκόντων , ὡς καὶ Μαξίμου τοῦ ὑπάτου τελευτήσαντος εἰς τὴν περιοῦσαν ἔτι τῆς ἀρχῆς μίαν ἡμέραν ὕπατον ἀποδεῖξαι Κανίνιον Ῥεβίλιον .
πρὸς ὅν , ὡς ἔοικε , πολλῶν δεξιώσασθαι καὶ προπέμψαι βαδιζόντων ὁ Κικέρων , σπεύδωμεν , ἔφη , πρὶν φθάσῃ τῆς ὑπατείας ἐξελθὼν ὁ ἄνθρωπος .
ἐπεὶ δὲ τὸ φύσει μεγαλουργὸν αὑτοῦ καὶ φιλότιμον αἱ πολλαὶ κατορθώσεις οὐ πρὸς ἀπόλαυσιν ἔτρεπον Τῶν πεπονημένων , ἀλλ ὑπέκκαυμα καὶ θάρσος οὖσαι πρὸς τὰ μέλλοντα μειζόνων ἐνέτικτον ἐπινοίας πραγμάτων καὶ καινῆς ἔρωτα δόξης ὡς ἀποκεχρημένῳ τῇ παρούσῃ , τὸ μὲν πάθος οὐδὲν ἦν ἕτερον ἢ ζῆλος αὑτοῦ καθάπερ ἄλλου καὶ φιλονεικία τις ὑπὲρ Τῶν μελλόντων πρὸς τὰ πεπραγμένα , παρασκευὴ δὲ καὶ γνώμη στρατεύειν μὲν ἐπὶ Πάρθους , καταστρεψαμένῳ δὲ τούτους , καὶ δι Ὑρκανίας παρὰ τὴν Κασπίαν θάλασσαν καὶ τόν Καύκασον ἐκπεριελθόντι τόν Πόντον , εἰς τὴν Σκυθικὴν ἐμβαλεῖν , καὶ τὰ περίχωρα Γερμανοῖς καὶ Γερμανίαν αὐτὴν ἐπιδραμόντι διὰ Κελτῶν ἐπανελθεῖν εἰς Ἰταλίαν , καὶ συνάψαι τόν κύκλον τοῦτον τῆς ἡγεμονίας τῷ πανταχόθεν Ὠκεανῷ περιορισθείσης 0 .
διὰ μέσου δὲ τῆς στρατείας τόν τε Κορίνθιον Ἰσθμὸν ἐπεχείρει διασκάπτειν , Ἀνιηνὸν ἐπὶ τούτῳ προχειρισάμενος , καὶ τόν Τίβεριν εὐθὺς ἀπὸ τῆς πόλεως ὑπολαβὼν διώρυχι βαθείᾳ καὶ περικλάσας ἐπὶ τὸ Κιρκαῖον ἐμβαλεῖν εἰς τὴν πρὸς Ταρρακίνῃ θάλατταν , ἀσφάλειαν ἅμα καὶ ῥᾳστώνην τοῖς δι ἐμπορίας φοιτῶσιν εἰς Ῥώμην μηχανώμενος ·
πρὸς δὲ τούτοις τὰ μὲν ἕλη τὰ περὶ Πωμεντῖνον καὶ Σητίαν ἐκτρέψας πεδίον ἀποδεῖξαι πολλαῖς ἐνεργὸν ἀνθρώπων μυριάσι , τῇ δὲ ἔγγιστα τῆς Ῥώμης θαλάσσῃ κλεῖθρα διὰ χωμάτων ἐπαγαγών , καὶ τὰ τυφλὰ καὶ δύσορμα τῆς Ὠστιανῆς ἠϊόνος ἀνακαθηράμενος , λιμένας ἐμποιήσασθαι καὶ ναύλοχα πρὸς τοσαύτην ἀξιόπιστα ναυτιλίαν 0 .
καὶ ταῦτα μὲν ἐν παρασκευαῖς ἦν .
ἡ δὲ τοῦ ἡμερολογίου διάθεσις καὶ διόρθωσις τῆς περὶ τὸν χρόνον ἀνωμαλίας φιλοσοφηθεῖσα χαριέντως ὑπ αὐτοῦ καὶ τέλος λαβοῦσα γλαφυρωτάτην παρέσχε χρείαν .
οὐ γὰρ μόνον ἐν τοῖς παλαιοῖς πάνυ χρόνοις τεταραγμέναις ἐχρῶντο Ῥωμαῖοι ταῖς τῶν μηνῶν πρὸς τὸν ἐνιαυτὸν περιόδοις , ὥστε τὰς θυσίας καὶ τὰς ἑορτὰς ὑποφερομένας κατὰ μικρὸν εἰς ἐναντίας ἐκπεπτωκέναι τοῖς χρόνοις ὥρας , ἀλλὰ καὶ περὶ τὴν τότε οὖσαν ἡλιακὴν οἱ μὲν ἄλλοι παντάπασι τούτων ἀσυλλογίστως εἶχον , οἱ δὲ ἱερεῖς μόνοι τὸν καιρὸν εἰδότες ἐξαίφνης καὶ προῃσθημένου μηδενὸς τὸν ἐμβόλιμον προσέγραφον μῆνα , Μερκηδόνιον ὀνομάζοντες , ὃν Νομᾶς ὁ βασιλεὺς πρῶτος ἐμβαλεῖν λέγεται , μικρὰν καὶ διατείνουσαν οὐ πόρρω βοήθειαν ἐξευρὼν τῆς περὶ τὰς ἀποκαταστάσεις πλημμελείας , ὡς ἐν τοῖς περὶ ἐκείνου γέγραπται .
καῖσαρ δὲ τοῖς ἀρίστοις τῶν φιλοσόφων καὶ μαθηματικῶν τὸ πρόβλημα προθείς ἐκ τῶν ὑποκειμένων ἤδη μεθόδων ἔμιξεν ἰδίαν τινὰ καὶ διηκριβωμένην μᾶλλον ἐπανόρθωσιν , ᾗ χρώμενοι μέχρι νῦν Ῥωμαῖοι δοκοῦσιν ἧττον ἑτέρων σφάλλεσθαι περὶ τὴν ἀνωμαλίαν .
οὐ μὴν ἀλλὰ καὶ τοῦτο τοῖς βασκαίνουσι καὶ βαρυνομένοις τὴν δύναμιν αἰτίας παρεῖχε .
κικέρων γοῦν ὁ ῥήτωρ , ὡς ἔοικε , φήσαντός τινος αὔριον ἐπιτέλλειν Λύραν , ναὶ , εἶπεν , ἐκ διατάγματος 0 .
ὡς καὶ τοῦτο πρὸς ἀνάγκην τῶν ἀνθρώπων δεχομένων 0 .
τὸ δὲ ἐμφανὲς μάλιστα μῖσος καὶ θανατηφόρον ἐπ αὐτὸν ὁ τῆς βασιλείας ἔρως ἐξειργάσατο , τοῖς μὲν πολλοῖς αἰτία πρώτη , τοῖς δὲ ὑπούλοις πάλαι πρόφασις εὐπρεπεστάτη γενομένη , καίτοι καὶ λόγον τινὰ κατέσπειραν εἰς τὸν δῆμον οἱ ταύτην Καίσαρι τὴν τιμὴν προξενοῦντες , ὡς ἐκ γραμμάτων Σιβυλλείων ἁλώσιμα τὰ Πάρθων φαίνοιτο Ῥωμαίοις σὺν βασιλεῖ στρατευομένοις ἐπ αὐτούς , ἄλλως ἀνέφικτα ὄντα ·
καὶ καταβαίνοντος ἐξ Ἄλβης Καίσαρος εἰς τὴν πόλιν ἐτόλμησαν αὐτὸν ἀσπάσασθαι βασιλέα , τοῦ δὲ δήμου διαταραχθέντος ἀχθεσθεὶς ἐκεῖνος οὐκ ἔφη βασιλεύς , ἀλλὰ Καῖσαρ καλεῖσθαι ·
καὶ γενομένης πρὸς τοῦτο πάντων σιωπῆς οὐ πάνυ φαιδρὸς οὐ δ εὐμενὴς παρῆλθεν .
ἐν δὲ συγκλήτῳ τιμάς τινας ὑπερφυεῖς αὐτῷ ψηφισαμένων ἔτυχε μὲν ὑπὲρ τῶν ἐμβόλων καθεζόμενος , προσιόντων δὲ τῶν ὑπάτων καὶ τῶν στρατηγῶν , ἅμα δὲ καὶ τῆς βουλῆς ἁπάσης ἑπομένης , οὐχ ὑπεξαναστάς , ἀλλ ὥσπερ ἰδιώταις τισὶ χρηματίζων , ἀπεκρίνατο συστολῆς μᾶλλον ἢ προσθέσεως τὰς τιμάς δεῖσθαι 0 .
καὶ τοῦτο οὐ μόνον ἠνίασε τὴν βουλήν , ἀλλὰ καὶ τὸν δῆμον , ὡς ἐν τῇ βουλῇ τῆς πόλεως προπηλακιζομένης , καὶ μετὰ δεινῆς κατηφείας ἀπῆλθον εὐθὺς οἷς ἐξῆν μὴ παραμένειν , ὥστε κ ἀκεῖνον ἐννοήσαντα παραχρῆμα μὲν οἴκαδε τραπέσθαι καὶ βοᾶν πρὸς τοὺς φίλους , ἀπαγαγόντα τοῦ τραχήλου τὸ ἱμάτιον , ὡς ἕτοιμος εἴη τῷ βουλομένῳ τὴν σφαγὴν παρέχειν , ὕστερον δὲ προφασίζεσθαι τὴν νόσον οὐ γὰρ ἐθέλειν τὴν αἴσθησιν ἀτρεμεῖν τῶν οὕτως ἐχόντων , ὅταν ἱστάμενοι διαλέγωνται πρὸς ὄχλον , ἀλλὰ σειομένην ταχὺ καὶ περιφερομένην ἰλίγγους ἐπισπᾶσθαι καὶ καταλαμβάνεσθαι .
τὸ δὲ οὐκ εἶχεν οὕτως , ἀλλὰ καὶ πάνυ βουλόμενον αὐτὸν ὑπεξαναστῆναι τῇ βουλῇ λέγουσιν ὑπό τοῦ τῶν φίλων , μᾶλλον δὲ κολάκων , Κορνηλίου Βάλβου , κατασχεθῆναι φήσαντος οὐ μεμνήσῃ Καῖσαρ ὤν , οὐ δὲ ἀξιώσεις ὡς κρείττονα θεραπεύεσθαι σεαυτόν ;
λαμπρῶς , ὦ ἐπιγίνεται τούτοις τοῖς προσκρούσμασιν ὁ τῶν δημάρχων προπηλακισμός 0 .
ἦν μὲν γὰρ ἡ τῶν Λουπερκαλίων ἑορτή , περὶ ἧς πολλοὶ γράφουσιν ὡς ποιμένων τὸ παλαιὸν εἴη , καί τι καί προσήκει τοῖς Ἀρκαδικοῖς Λυκαίοις .
τῶν δ εὐγενῶν νεανίσκων καί ἀρχόντων πολλοὶ διαθέουσιν ἀνὰ τὴν πόλιν γυμνοί , σκύτεσι λασίοις τοὺς ἐμποδὼν ἐπὶ παιδιᾷ καί γέλωτι παίοντες πολλαὶ δὲ καί τῶν ἐν τέλει γυναικῶν ἐπίτηδες ὑπαντῶσαι παρέχουσιν ὥσπερ ἐν διδασκάλου τὼ χεῖρε ταῖς πληγαῖς , πεπεισμέναι πρὸς εὐτοκίαν κυούσαις , ἀγόνοις δὲ πρὸς κύησιν ἀγαθὸν εἶναι 0 .
ταῦτα Καῖσαρ ἐθεᾶτο καθήμενος ἐπὶ τῶν ἐμβόλων ἐπὶ δίφρου χρυσοῦ , θριαμβικῷ κόσμῳ κεκοσμημένος .
ἀντώνιος δὲ τῶν θεόντων τὸν ἱερὸν δρόμον εἷς ἦν καί γὰρ ὑπάτευεν .
ὡς οὖν εἰς τὴν ἀγορὰν ἐνέβαλε καί τὸ πλῆθος αὐτῷ διέστη , φέρων διάδημα στεφάνῳ δάφνης περιπεπλεγμένον ὤρεξε τῷ Καίσαρι καί γίνεται κρότος οὐ λαμπρός , ἀλλ ὀλίγος ἐκ παρασκευῆς .
ἀπωσαμένου δὲ τοῦ Καίσαρος ἅπας ὁ δῆμος ἀνεκρότησεν αὖθις δὲ προσφέροντος ὀλίγοι , καί μὴ δεξαμένου πάλιν ἅπαντες , οὕτω δὲ τῆς πείρας ἐξελεγχομένης Καῖσαρ μὲν ἀνίσταται , τὸν στέφανον εἰς τὸ Καπιτώλιον ἀπενεχθῆναι κελεύσας , ὤφθησαν δὲ ἀνδριάντες αὐτοῦ διαδήμασιν ἀναδεδεμένοι βασιλικοῖς .
καί τῶν δημάρχων δύο , Φλάουϊος καί Μάρυλλος , ἐπελθόντες ἀπέσπασαν , καί τοὺς ἀσπασαμένους βασιλέα τὸν Καίσαρα πρώτους ἐξευρόντες ἀπῆγον εἰς τὸ δεσμωτήριον .
ὁ δὲ δῆμος εἵπετο κροτῶν , καί Βρούτους ἀπεκάλει τοὺς ἄνδρας , ὅτι Βροῦτος ἦν ὁ καταλύσας τὴν τῶν βασιλέων διαδοχὴν καί τὸ κράτος εἰς βουλὴν καί δῆμον ἐκ μοναρχίας καταστήσας .
ἐπὶ τούτῳ Καῖσαρ παροξυνθείς τὴν μὲν ἀρχὴν ἀφείλετο τῶν περὶ τὸν Μάρυλλον , ἐν δὲ τῷ κατηγορεῖν αὐτῶν ἅμα καὶ τὸν δῆμον ἐφυβρίζων πολλάκις Βρούτους τε καὶ Κυμαίους ἀπεκάλει τοὺς ἄνδρας .
οὕτω δὴ τρέπονται πρὸς Μᾶρκον Βροῦτον οἱ πολλοί , γένος μὲν ἐκεῖθεν εἶναι δοκοῦντα πρὸς πατέρων , καὶ τὸ πρὸς μητρὸς δὲ ἀπὸ Σερουιλίων , οἰκίας ἑτέρας ἐπιφανοῦς , γαμβρὸν δὲ καί ἀδελφιδοῦν Κάτωνος 0 1 2 .
τοῦτον ἐξ ἑαυτοῦ μὲν ὁρμῆσαι πρὸς κατάλυσιν τῆς μοναρχίας ἤμβλυνον αἱ παρὰ Καίσαρος τιμαὶ καὶ χάριτες .
οὐ γὰρ μόνον ἐσώθη περὶ Φάρσαλον ἀπὸ τῆς Πομπηΐου φυγῆς , οὐ δὲ πολλοὺς τῶν ἐπιτηδείων ἔσωσεν ἐξαιτησάμενος , ἀλλὰ καὶ πίστιν εἶχε μεγάλην παρ αὐτῷ .
καὶ στρατηγίαν μὲν ἐν τοῖς τότε τὴν ἐπιφανεστάτην ἔλαβεν , ὑπατεύειν δὲ ἔμελλεν εἰς τέταρτον ἔτος , ἐρίσαντος Κασσίου προτιμηθείς ·
λέγεται γὰρ ὁ Καῖσαρ εἰπεῖν ὡς δικαιότερα μὲν λέγοι Κάσσιος , αὐτὸς μέντοι Βροῦτον οὐκ ἂν παρέλθοι .
καί ποτε καί διαβαλλόντων τινῶν τὸν ἄνδρα , πραττομένης ἤδη τῆς συνωμοσίας , οὐ προσέσχεν , ἀλλὰ τοῦ σώματος τῇ χειρὶ θιγὼν ἔφη πρὸς τοὺς διαβάλλοντας Ἀναμενεῖ τοῦτο τὸ δέρμα Βροῦτος , ὡς ἄξιον μὲν ὄντα τῆς ἀρχῆς δι ἀρετήν , διὰ δὲ τὴν ἀρχὴν οὐκ ἂν ἀχάριστον καί πονηρὸν γενόμενον .
οἱ δὲ τῆς μεταβολῆς ἐφιέμενοι καί πρὸς μόνον ἐκεῖνον ἢ πρῶτον ἀποβλέποντες αὐτῷ μὲν οὐκ ἐτόλμων διαλέγεσθαι , νύκτωρ δὲ κατεπίμπλασαν γραμμάτων τὸ βῆμα καὶ τὸν δίφρον ἐφ οὗ στρατηγῶν ἐχρημάτιζεν ὧν ἦν τὰ πολλὰ τοιαῦτα ·
καθεύδεις , ὦ Βροῦτε , καὶ οὐκ εἶ Βροῦτος .
ὑφ ὧν ὁ Κάσσιος αἰσθόμενος διακινούμενον ἡσυχῇ τὸ φιλότιμον αὐτοῦ , μᾶλλον ἢ πρότερον ἐνέκειτο καί παρώξυνεν , αὐτὸς ἰδίᾳ τι καί μίσους ἔχων πρὸς τὸν Καίσαρα δι αἰτίας ἃς ἐν τοῖς περὶ Βρούτου γεγραμμένοις δεδηλώκαμεν .
εἶχε μέντοι καί δι ὑποψίας ὁ Καῖσαρ αὐτὸν , ὥστε καί πρὸς τοὺς φίλους εἰπεῖν ποτε ·
τί φαίνεται βουλόμενος ὑμῖν Κάσσιος ;
ἐμοὶ μὲν γὰρ οὐ λίαν ἀρέσκει λίαν ὠχρὸς ὤν .
πάλιν δὲ λέγεται , περὶ Ἀντωνίου καί Δολοβέλλα διαβολῆς πρὸς αὐτὸν , ὡς νεωτερίζοιεν , ἐλθούσης , οὐ πάνυ , φάναι , τούτους δέδοικα τοὺς παχεῖς καί κομήτας , μᾶλλον δὲ τοὺς ὠχροὺς καί λεπτοὺς ἐκείνους Κάσσιον λέγων καί Βροῦτον .
ἀλλ ἔοικεν οὐχ οὕτως ἀπροσδόκητον ὡς ἀφύλακτον εἶναι τὸ πεπρωμένον , ἐπεὶ καὶ σημεῖα θαυμαστὰ καὶ φάσματα φανῆναι λέγουσι 0 .
σέλα μὲν οὖν οὐράνια καὶ κτύπους νύκτωρ πολλαχοῦ διαφερομένους καὶ καταίροντας εἰς ἀγορὰν ἐρήμους ὄρνιθας οὐκ ἄξιον ἴσως ἐπὶ πάθει τηλικούτῳ μνημονεῦσαι 0 ·
στράβων δὲ ὁ φιλόσοφος ἱστορεῖ πολλοὺς μὲν ἀνθρώπους διαπύρους ἐπιφερομένους φανῆναι , στρατιώτου δὲ ἀνδρὸς οἰκέτην ἐκ τῆς χειρὸς ἐκβαλεῖν πολλὴν φλόγα καὶ δοκεῖν καίεσθαι τοῖς ὁρῶσιν , ὡς δὲ ἐπαύσατο , μηδὲν ἔχειν κακὸν τὸν ἄνθρωπον ·
αὐτῷ δὲ Καίσαρι θύοντι τὴν καρδίαν ἀφανῆ γενέσθαι τοῦ ἱερείου καὶ δεινὸν εἶναι τὸ τέρας 0 ;
οὐ γὰρ ἂν φύσει γε συστῆναι ζῷον ἀκάρδιον .
ἔστι δὲ καὶ ταῦτα πολλῶν ἀκοῦσαι διεξιόντων , ὥς τις αὐτῷ μάντις ἡμέρᾳ Μαρτίου μηνὸς , ἣν Εἰδοὺς Ῥωμαῖοι καλοῦσι , προείποι μέγαν φυλάττεσθαι κίνδυνον ἐλθούσης δὲ τῆς ἡμέρας προϊὼν ὁ Καῖσαρ εἰς τὴν σύγκλητον ἀσπασάμενος προσπαίξειε τῷ μάντει φάμενος αἱ μὲν δὴ Μάρτιαι Εἰδοὶ πάρεισιν ὁ δὲ ἡσυχῇ πρὸς αὐτόν εἴποι ναί πάρεισιν , ἀλλ οὐ παρεληλύθασι .
πρὸ μιᾶς δὲ ἡμέρας Μάρκου Λεπίδου δειπνίζοντος αὐτόν ἔτυχε μὲν ἐπιστολαῖς ὑπογράφων , ὥσπερ εἰώθει , κατακείμενος ἐμπεσόντος δὲ λόγου ποῖος ἄρα τῶν θανάτων ἄριστος , ἅπαντας φθάσας ἐξεβόησεν ὁ ἀπροσδόκητος 0 .
μετὰ ταῦτα κοιμώμενος , ὥσπερ εἰώθει , παρὰ τῇ γυναικί , πασῶν ἅμα τῶν θυρῶν τοῦ δωματίου καὶ τῶν θυρίδων ἀναπεταννυμένων , διαταραχθεὶς ἅμα τῷ κτύπῳ καὶ τῷ φωτὶ καταλαμπούσης τῆς σελήνης , ᾔσθετο τὴν Καλπουρνίαν βαθέως μὲν καθεύδουσαν , ἀσαφεῖς δὲ φωνὰς καὶ στεναγμοὺς ἀνάρθρους ἀναπέμπουσαν ἐκ τῶν ὕπνων ἐδόκει δὲ ἄρα κλαίειν ἐκεῖνον ἐπὶ ταῖς ἀγκάλαις ἔχουσα κατεσφαγμένον .
οἱ δὲ οὔ φασι τῇ γυναικὶ ταύτην γενέσθαι τὴν ὄψιν ἀλλὰ ἦν γάρ τι τῇ Καίσαρος οἰκίᾳ προσκείμενον οἷόν ἐπὶ κόσμῳ καὶ σεμνότητι τῆς βουλῆς ψηφισαμένης ἀκρωτήριον , ὡς Λίβιος ἱστορεῖ , τοῦτο ὄναρ ἡ Καλπουρνία θεασαμένη καταρρηγνύμενον ἔδοξε ποτνιᾶσθαι καὶ δακρύειν .
ἡμέρας δ οὖν γενομένης ἐδεῖτο τοῦ Καίσαρος , εἰ μὲν οἷόν τε , μὴ προελθεῖν , Ἀλλ ἀναβαλέσθαι τὴν σύγκλητον εἰ δὲ τῶν ἐκείνης ὀνείρων ἐλάχιστα φροντίζει , σκέψασθαι διὰ μαντικῆς ἄλλης καὶ ἱερῶν περὶ τοῦ μέλλοντος 0 1 .
εἶχε δέ τις , ὡς ἔοικε , κ ἀκεῖνον ὑποψία καὶ φόβος , οὐδένα γὰρ γυναικισμὸν ἐν δεισιδαιμονίᾳ πρότερον κατεγνώκει τῆς Καλπουρνίας , τότε δὲ ἑώρα περιπαθοῦσαν , ὡς δὲ καὶ πολλὰ καταθύσαντες οἱ μάντεις ἔφρασαν αὐτῷ δυσιερεῖν , ἔγνω πέμψας Ἀντώνιον ἀφεῖναι τὴν σύγκλητον , ἐν δὲ τούτῳ Δέκιμος Βροῦτος ἐπίκλησιν Ἀλβῖνος , πιστευόμενος μὲν ὑπὸ Καίσαρος , ὥστε καὶ δεύτερος ὑπ αὐτοῦ κληρονόμος γεγράφθαι , τοῖς δὲ περὶ Βροῦτον τὸν ἕτερον καὶ Κάσσιον μετέχων τῆς συνωμοσίας , φοβηθεὶς μὴ τὴν ἡμέραν ἐκείνην διακρουσαμένου τοῦ Καίσαρος ἔκπυστος ἡ πρᾶξις γένηται , τούς τε μάντεις ἐχλεύαζε καὶ καθήπτετο τοῦ Καίσαρος , ὡς αἰτίας καὶ διαβολὰς ἑαυτῷ κτωμένου πρὸς τὴν σύγκλητον ἐντρυφᾶσθαι δοκοῦσαν ἥκειν μὲν γὰρ αὐτὴν κελεύσαντος ἐκείνου , καὶ προθύμους εἶναι ψηφίζεσθαι πάντας ὅπως τῶν ἐκτὸς Ἰταλίας ἐπαρχιῶν βασιλεὺς ἀναγορεύοιτο καὶ φοροίη διάδημα τὴν ἄλλην ἐπιὼν γῆν καὶ θάλασσαν 0 ·
εἰ δὲ φράσει τις αὐτοῖς καθεζομένοις νῦν μὲν ἀπαλλάττεσθαι , παρεῖναι δὲ αὖθις ὅταν ἐντύχῃ βελτίοσιν ὀνείροις Καλπουρνία , τίνας ἔσεσθαι λόγους παρὰ τῶν φθονούντων ;
ἢ τίνα τῶν φίλων ἀνέξεσθαι διδασκόντων ὡς οὐχὶ δουλεία ταῦτα καὶ τυραννίς ἐστιν 0 ;
ἀλλ εἰ δοκεῖ πάντως , ἔφη , τὴν ἡμέραν ἀφοσιώσασθαι , βέλτιον αὐτὸν παρελθόντα καὶ προσαγορεύσαντα τὴν βουλὴν ὑπερθέσθαι 0 .
ταῦθ ἅμα λέγων ὁ Βροῦτος ἦγε τῆς χειρὸς λαβόμενος τὸν Καίσαρα , καὶ μικρὸν μὲν αὐτῷ προελθόντι τῶν θυρῶν οἰκέτης ἀλλότριος ἐντυχεῖν προθυμούμενος , ὡς ἡττᾶτο τοῦ περὶ ἐκεῖνον ὠθισμοῦ καὶ πλήθους , βιασάμενος εἰς τὴν οἰκίαν παρέδωκεν ἑαυτὸν τῇ Καλπουρνίᾳ , φυλάττειν κελεύσας ἄχρι ἂν ἐπανέλθῃ Καῖσαρ , ὡς ἔχων μεγάλα πράγματα κατειπεῖν πρὸς αὐτόν .
ἀρτεμίδωρος δὲ Κνίδιος τὸ γένος , Ἑλληνικῶν λόγων σοφιστὴς καὶ διὰ τοῦτο γεγονὼς ἐνίοις συνήθης τῶν περὶ Βροῦτον , ὥστε καὶ γνῶναι τὰ πλεῖστα τῶν πραττομένων , ἧκε μὲν ἐν βιβλιδίῳ κομίζων ἅπερ ἔμελλε μηνύειν , ὁρῶν δὲ τὸν Καίσαρα τῶν βιβλιδίων ἕκαστον δεχόμενον καὶ παραδιδόντα τοῖς περὶ αὐτὸν ὑπηρέταις , ἐγγὺς σφόδρα προσελθών , τοῦτο , ἔφη , Καῖσαρ , ἀνάγνωθι μόνος καὶ ταχέως ·
γέγραπται γὰρ ὑπὲρ πραγμάτων μεγάλων καὶ σοὶ διαφερόντων .
δεξάμενος οὖν ὁ Καῖσαρ ἀναγνῶναι μὲν ὑπὸ πλήθους τῶν ἐντυγχανόντων ἐκωλύθη , καίπερ ὁρμήσας πολλάκις , ἐν δὲ τῇ χειρὶ κατέχων καὶ φυλάττων μόνον ἐκεῖνο παρῆλθεν εἰς τὴν σύγκλητον ἔνιοι δέ φασιν ἄλλον ἐπιδοῦναι τὸ βιβλίον τοῦτο , τὸν δ Ἀρτεμίδωρον οὐ δὲ ὅλως προσελθεῖν , ἀλλ ἐκθλιβῆναι παρὰ πᾶσαν τὴν ὁδόν .
ἀλλὰ ταῦτα μὲν ἤδη που φέρει καὶ τὸ αὐτόματον ·
ὁ δὲ δεξάμενος τὸν φόνον ἐκεῖνον καὶ τὸν ἀγῶνα χῶρος , εἰς ὃν ἡ σύγκλητος ἠθροίσθη τότε , Πομπηΐου μὲν εἰκόνα κειμένην ἔχων , Πομπηΐου δὲ ἀνάθημα γεγονὼς τῶν προσκεκοσμημένων τῷ θεάτρῳ , παντάπασιν ἀπέφαινε δαίμονός τινος ὑφηγουμένου καὶ καλοῦντος ἐκεῖ τὴν πρᾶξιν ἔργον γεγονέναι .
καὶ γὰρ οὖν καὶ λέγεται Κάσσιος εἰς τὸν ἀνδριάντα τοῦ Πομπηΐου πρὸ τῆς ἐγχειρήσεως ἀποβλέπων ἐπικαλεῖσθαι σιωπῇ , καίπερ οὐκ ἀλλότριος ὢν τῶν Ἐπικούρου λόγων ἀλλ ὁ καιρὸς , ὡς ἔοικεν , ἤδη τοῦ δεινοῦ παρεστῶτος ἐνθουσιασμὸν ἐνεποίει καὶ πάθος ἀντὶ τῶν προτέρων λογισμῶν .
ἀντώνιον μὲν οὖν πιστὸν ὄντα Καίσαρι καὶ ῥωμαλέον ἔξω παρακατεῖχε Βροῦτος Ἀλβῖνος , ἐμβαλὼν ἐπίτηδες ὁμιλίαν μῆκος ἔχουσαν ·
εἰσιόντος δὲ Καίσαρος ἡ βουλὴ μὲν ὑπεξανέστη θεραπεύουσα , τῶν δὲ περὶ Βροῦτον οἱ μὲν ἐξόπισθεν τὸν δίφρον αὐτοῦ περιέστησαν , οἱ δὲ ἀπήντησαν , ὡς δὴ Τιλλίῳ Κίμβρῳ περὶ ἀδελφοῦ φυγάδος ἐντυχάνοντι συνδεησόμενοι , καὶ συνεδέοντο μέχρι τοῦ δίφρου παρακολουθοῦντες .
ὡς δὲ καθίσας διεκρούετο τὰς δεήσεις καὶ προσκειμένων βιαιότερον ἠγανάκτει πρὸς ἕκαστον , ὁ μὲν Τίλλιος τὴν τήβεννον αὐτοῦ ταῖς χερσὶν ἀμφοτέραις συλλαβὼν ἀπὸ τοῦ τραχήλου κατῆγεν ὅπερ ἦν σύνθημα τῆς ἐπιχειρήσεως , πρῶτος δὲ Κάσκας ξίφει παίει παρὰ τὸν αὐχένα πληγὴν οὐ θανατηφόρον οὐ δὲ βαθεῖαν , ἀλλ , ὡς εἰκὸς , ἐν ἀρχῇ τολμήματος μεγάλου ταραχθείς , ὥστε καὶ τὸν Καίσαρα μεταστραφέντα τοῦ ἐγχειριδίου λαβέσθαι καὶ κατασχεῖν 0 .
ἅμα δέ πως ἐξεφώνησαν ὁ μὲν πληγεὶς Ῥωμαϊστί μιαρώτατε Κάσκα , τί ποιεῖς ;
ὁ δὲ πλήξας Ἑλληνιστὶ πρὸς τὸν ἀδελφόν ἀδελφέ , βοήθει .
τοιαύτης δὲ τῆς ἀρχῆς γενομένης τοὺς μὲν οὐδὲν συνειδότας ἔκπληξις εἶχε καὶ φρίκη πρὸς τὰ δρώμενα , μή τε φεύγειν μή τε ἀμύνειν , Ἀλλὰ μη δὲ φωνὴν ἐκβάλλειν τολμῶντας , τῶν δὲ παρεσκευασμένων ἐπὶ τὸν φόνον ἑκάστου γυμνὸν ἀποδείξαντος τὸ ξίφος , ἐν κύκλῳ περιεχόμενος καὶ πρὸς ὅ τι τρέψειε τὴν ὄψιν πληγαῖς ἀπαντῶν καὶ σιδήρῳ φερομένῳ καὶ κατὰ προσώπου καὶ κατ ὀφθαλμῶν διελαυνόμενος ὥσπερ θηρίον ἐνειλεῖτο ταῖς πάντων χερσίν ἅπαντας γὰρ ἔδει κατάρξασθαι καὶ γεύσασθαι τοῦ φόνου .
διὸ καὶ Βροῦτος αὐτῷ πληγὴν ἐνέβαλε μίαν εἰς τὸν βουβῶνα .
λέγεται δὲ ὑπό τινων ὡς ἄρα πρὸς τοὺς ἄλλους ἀπομαχόμενος καὶ διαφέρων δεῦρο κ ἀκεῖ τὸ σῶμα καὶ κεκραγώς , ὅτε Βροῦτον εἶδεν ἐσπασμένον τὸ ξίφος , ἐφειλκύσατο κατὰ τῆς κεφαλῆς τὸ ἱμάτιον καὶ παρῆκεν ἑαυτόν , εἴ τε ἀπὸ τύχης εἴ θ ὑπὸ τῶν κτεινόντων ἀπωσθεὶς , πρὸς τὴν βάσιν ἐφ ἧς ὁ Πομπηΐου βέβηκεν ἀνδριάς .
καὶ πολὺ καθῄμαξεν αὐτὴν ὁ φόνος , ὡς δοκεῖν αὐτὸν ἐφεστάναι τῇ τιμωρίᾳ τοῦ πολεμίου Πομπήϊον ὑπὸ πόδας κεκλιμένου καὶ περισπαίροντος ὑπὸ πλήθους τραυμάτων , εἴκοσι γὰρ καὶ τρία λαβεῖν λέγεται καὶ πολλοὶ κατετρώθησαν ὑπ ἀλλήλων , εἰς ἓν ἀπερειδόμενοι σῶμα πληγὰς τοσαύτας .
κατειργασμένου δὲ τοῦ ἀνδρός ἡ μὲν γερουσία , καίπερ εἰς μέσον ἐλθόντος Βρούτου ὥς τι περὶ τῶν πεπραγμένων ἐροῦντος , οὐκ ἀνασχομένη διὰ θυρῶν ἐξέπιπτε καὶ φεύγουσα κατέπλησε ταραχῆς καὶ δέους ἀπόρου τὸν δῆμον , ὥστε τοὺς μὲν οἰκίας κλείειν , τοὺς δὲ ἀπολείπειν τραπέζας καὶ χρηματιστήρια , δρόμῳ δὲ χωρεῖν τοὺς μὲν ἐπὶ τὸν τόπον ὀψομένους τὸ πάθος , τοὺς δὲ ἐκεῖθεν ἑωρακότας .
ἀντώνιος δὲ καὶ Λέπιδος οἱ μάλιστα φίλοι Καίσαρος ὑπεκδύντες εἰς οἰκίας ἑτέρας κατέφυγον .
οἱ δὲ περὶ Βροῦτον , ὥσπερ ἦσαν ἔτι θερμοὶ τῷ φόνῳ , γυμνὰ τὰ ξίφη δεικνύντες , ἅμα πάντες ἀπὸ τοῦ βουλευτηρίου συστραφέντες ἐχώρουν εἰς τὸ Καπιτώλιον , οὐ φεύγουσιν ἐοικότες , ἀλλὰ μάλα φαιδροὶ καὶ θαρραλέοι , παρακαλοῦντες ἐπὶ τὴν ἐλευθερίαν τὸ πλῆθος καὶ προσδεχόμενοι τοὺς ἀρίστους τῶν ἐντυγχανόντων .
ἔνιοι δὲ καὶ συνανέβαινον αὐτοῖς καὶ κατεμίγνυσαν ἑαυτούς ὡς μετεσχηκότες τοῦ ἔργου καὶ προσεποιοῦντο τὴν δόξαν , ὧν ἦν καὶ Γάϊος Ὀκτάουϊος καὶ Λέντλος Σπινθήρ .
οὗτοι μὲν οὖν τῆς ἀλαζονείας δίκην ἔδωκαν ὕστερον ὑπὸ Ἀντωνίου καὶ τοῦ νέου Καίσαρος ἀναιρεθέντες καὶ μη δὲ τῆς δόξης , δι ἣν ἀπέθνῃσκον , ἀπολαύσαντες ἀπιστίᾳ τῶν ἄλλων , οὐ δὲ γὰρ οἱ κολάζοντες αὐτοὺς τῆς πράξεως , ἀλλὰ τῆς βουλήσεως τὴν δίκην ἔλαβον .
μεθ ἡμέραν δὲ τῶν περὶ Βροῦτον κατελθόντων καὶ ποιησαμένων λόγους , ὁ μὲν δῆμος οὔ τε δυσχεραίνων οὔ τε ὡς ἐπαινῶν τὰ πεπραγμένα τοῖς λεγομένοις προσεῖχεν , ἀλλ ὑπεδήλου τῇ πολλῇ σιωπῇ Καίσαρα μὲν οἰκτείρων , αἰδούμενος δὲ Βροῦτον , ἡ δὲ σύγκλητος ἀμνηστίας τινὰς καὶ συμβάσεις πράττουσα πᾶσι Καίσαρα μὲν ὡς θεὸν τιμᾶν ἐψηφίσατο καὶ κινεῖν μη δὲ τὸ μικρότατον ὧν ἐκεῖνος ἄρχων ἐβούλευσε , τοῖς δὲ περὶ Βροῦτον ἐπαρχίας τε διένειμε καὶ τιμὰς ἀπέδωκε πρεπούσας , ὥστε πάντας οἴεσθαι τὰ πράγματα κατάστασιν ἔχειν καὶ σύγκρασιν ἀπειληφέναι τὴν ἀρίστην .
ἐπεὶ δὲ τῶν διαθηκῶν τῶν Καίσαρος ἀνοιχθεισῶν εὑρέθη δεδομένη Ῥωμαίων ἑκάστῳ δόσις ἀξιόλογος , καί τὸ σῶμα κομιζόμενον δι ἀγορᾶς ἐθεάσαντο ταῖς πληγαῖς διαλελωβημένον , οὐκέτι κόσμον εἶχεν οὐ δὲ τάξιν αὐτῶν τὸ πλῆθος , ἀλλὰ τῷ μὲν νεκρῷ περισωρεύσαντες ἐξ ἀγορᾶς βάθρα καί κιγκλίδας καί τραπέζας ὑφῆψαν αὐτοῦ καὶ κατέκαυσαν , ἀράμενοι δὲ δαλοὺς διαπύρους ἔθεον ἐπὶ τὰς οἰκίας τῶν ἀνῃρηκότων ὡς καταφλέξοντες , ἄλλοι δὲ ἐφοίτων πανταχόσε τῆς πόλεως συλλαβεῖν καί διασπάσασθαι τοὺς ἄνδρας ζητοῦντες .
οἷς ἐκείνων μὲν οὐδεὶς ἀπήντησεν , ἀλλὰ εὖ πεφραγμένοι πάντες ἦσαν .
κίννας δέ τις τῶν Καίσαρος ἑταίρων ἔτυχε μὲν , ὥς φασι , τῆς παρῳχημένης νυκτὸς ὄψιν ἑωρακὼς ἄτοπον ἐδόκει γὰρ ὑπὸ Καίσαρος ἐπὶ δεῖπνον καλεῖσθαι , παραιτούμενος δὲ ἄγεσθαι τῆς χειρὸς ὑπ αὐτοῦ μὴ βουλόμενος , ἀλλ ἀντιτείνων .
ὡς δ ἤκουσεν ἐν ἀγορᾷ τὸ σῶμα καίεσθαι τοῦ Καίσαρος , ἀναστὰς ἐβάδιζεν ἐπὶ τιμῇ , καίπερ ὑφορώμενός τε τὴν ὄψιν ἅμα καί πυρέττων .
καί τις ὀφθέντος αὐτοῦ τῶν πολλῶν ἔφρασεν ἑτέρῳ τ οὔνομα πυνθανομένῳ , κ ἀκεῖνος ἄλλῳ , καί διὰ πάντων εὐθὺς ἦν ὡς οὗτός ἐστιν ὁ ἀνὴρ τῶν ἀνῃρηκότων Καίσαρα καί γὰρ ἦν τις ὁμώνυμος ἐκείνῳ Κίννας ἐν τοῖς συνομοσαμένοις , ὃν τοῦτον εἶναι προλαβόντες ὥρμησαν εὐθὺς καί διέσπασαν ἐν μέσῳ τὸν ἄνθρωπον .
τοῦτο μάλιστα δείσαντες οἱ περὶ Βροῦτον καί Κάσσιον οὐ πολλῶν ἡμερῶν διαγενομένων ἀπεχώρησαν ἐκ τῆς πόλεως , ἃ δὲ καί πράξαντες καί παθόντες ἐτελεύτησαν , ἐν τοῖς περὶ Βροῦτον γέγραπται .
θνῄσκει δὲ Καῖσαρ τὰ μὲν πάντα γεγονὼς ἔτη πεντήκοντα καὶ ἕξ , Πομπηΐῳ δ ἐπιβιώσας οὐ πολὺ πλέον ἐτῶν τεσσάρων , ἣν δὲ τῷ βίῳ παντὶ ἀρχὴν καὶ δυναστείαν διὰ κινδύνων τοσούτων διώκων μόλις κατειργάσατο , ταύτης οὐδὲν ὅτι μὴ τ οὔνομα μόνον καὶ τὴν ἐπίφθονον καρπωσάμενος δόξαν παρὰ τῶν πολιτῶν 0 .
ὁ μέντοι μέγας αὐτοῦ δαίμων , ᾧ παρὰ τὸν βίον ἐχρήσατο , καὶ τελευτήσαντος ἐπηκολούθησε τιμωρὸς τοῦ φόνου , διά τε γῆς πάσης καὶ θαλάττης ἐλαύνων καὶ ἀνιχνεύων ἄχρι τοῦ μηδένα λιπεῖν τῶν ἀπεκτονότων , ἀλλὰ καὶ τοὺς καθ ὁτιοῦν ἢ χειρὶ τοῦ ἔργου θιγόντας ἢ γνώμης μετασχόντας ἐπεξελθεῖν .
θαυμασιώτατον δὲ τῶν μὲν ἀνθρωπίνων τὸ περὶ Κάσσιον ἡττηθεὶς γὰρ ἐν Φιλίπποις ἐκείνῳ τῷ ξιφιδίῳ διέφθειρεν ἑαυτὸν ᾧ κατὰ Καίσαρος ἐχρήσατο τῶν δὲ θείων ὅ τε μέγας κομήτης ἐφάνη γὰρ ἐπὶ νύκτας ἑπτὰ μετὰ τὴν Καίσαρος σφαγὴν διαπρεπής , εἶτα ἠφανίσθη καὶ τὸ περὶ τὸν ἥλιον ἀμαύρωμα τῆς αὐγῆς 0 .
ὅλον γὰρ ἐκεῖνον τὸν ἐνιαυτὸν ὠχρὸς μὲν ὁ κύκλος καὶ μαρμαρυγὰς οὐκ ἔχων ἀνέτελλεν , ἀδρανὲς δὲ καὶ λεπτὸν ἀπ αὐτοῦ κατῄει τὸ θερμόν , ὥστε τὸν μὲν ἀέρα δνοφερὸν καὶ βαρὺν ἀσθενείᾳ τῆς διακρινούσης αὐτὸν ἀλέας ἐπιφέρεσθαι , τοὺς δὲ καρποὺς ἡμιπέπτους καὶ ἀτελεῖς ἀπανθῆσαι καὶ παρακμάσαι διά τὴν ψυχρότητα τοῦ περιέχοντος .
μάλιστα δὲ τὸ Βρούτῳ γενόμενον φάσμα τὴν Καίσαρος ἐδήλωσε σφαγὴν οὐ γενομένην θεοῖς ἀρεστήν ἦν δὲ τοιόνδε .
μέλλων τὸν στρατὸν ἐξ 0 ·
ἀβύδου διαβιβάζειν εἰς τὴν ἑτέραν ἤπειρον ἀνεπαύετο νυκτὸς , ὥσπερ εἰώθει , κατὰ σκηνήν , οὐ καθεύδων , ἀλλὰ φροντίζων περὶ τοῦ μέλλοντος λέγεται γὰρ οὗτος ἁνὴρ ἥκιστα δὴ τῶν στρατηγῶν ὑπνώδης γενέσθαι καὶ πλεῖστον ἑαυτῷ χρόνον ἐγρηγορότι χρῆσθαι πεφυκώς ·
ψόφου δέ τινος αἰσθέσθαι περὶ τὴν θύραν ἔδοξε , καὶ πρός τὸ τοῦ λύχνου φῶς ἤδη καταφερομένου σκεψάμενος ὄψιν εἶδε φοβερὰν ἀνδρὸς ἐκφύλου τὸ μέγεθος καὶ χαλεποῦ τὸ εἶδος , ἐκπλαγεὶς δὲ τὸ πρῶτον , ὡς ἑώρα μή τε πράττοντά τι μή τε φθεγγόμενον , ἀλλὰ ἑστῶτα σιγῇ παρὰ τὴν κλίνην , ἠρώτα ὅστίς ἐστιν .
ἀποκρίνεται δ αὐτῷ τὸ φάσμα ὁ σὸς , ὦ Βροῦτε , δαίμων κακός ὄψει δέ με περὶ Φιλίππους .
τότε μὲν οὖν ὁ Βροῦτος εὐθαρσῶς , ὂψομαι , εἶπε καὶ τὸ δαιμόνιον εὐθὺς ἐκποδὼν ἀπῄει 0 .
τῷ δ ἱκνουμένῳ χρόνῳ περὶ τοὺς Φιλίππους ἀντιταχθεὶς Ἀντωνίῳ καὶ Καίσαρι τῇ μὲν πρώτῃ μάχῃ κρατήσας τὸ καθ ἑαυτὸν ἐτρέψατο καὶ διεξήλασε πορθῶν τὸ Καίσαρος στρατόπεδον , τὴν δὲ δευτέραν αὐτῷ μάχεσθαι μέλλοντι φοιτᾷ τὸ αὐτὸ φάσμα τῆς νυκτὸς αὖθις , οὐχ ὥστε τι προσειπεῖν , ἀλλὰ συνεὶς ὁ Βροῦτος τὸ πεπρωμένον ἔρριψε φέρων ἑαυτὸν εἰς τὸν κίνδυνον .